ร้านไอติมไข่แข็งแบบเพิงเล็กๆในตรอกเล็กๆ ถ้าไม่ใช่คนพื้นที่คงไม่มีใครรู้จัก แต่แกก็ขายมานานนมกาเลแล้วเหมือนกัน แม้จะมีร้านขนมใหม่ๆ ขึ้นมาเยอะแยะ ก็จะขายต่อไป ????????

ที่ตั้ง บริเวณที่เรียกตรอกหอย เป็นตรอกที่เชื่อมระหว่างถนนหลักเมืองกับถนนนารายณ์ปราบศึก ซึ่งเมื่ิอก่อนตรอกหรือซอยนี้คึกคักมาก คนเดินผ่านกันให้ควั่ก แต่เดี๋ยวนี้ค่อนข้างเงียบๆเลย

ว่าถึงไอติม เป็นไอติมนม จะใส่ไข่ไม่ใส่ไข่ แล้วแต่สะดวก ราคาต่างกัน 5 บาทมั้ง ถ้าใส่ไข่แข็ง 25 บาท ใส่เครื่องได้ 2 อย่าง เครื่องที่มีส่วนใหญ่ก็พื้นๆทั่วไป มีประมาณสิบอย่างได้ ไม่ได้มีเครื่องหน้าตาแปลกๆเหมือนร้านไอติมสมัยใหม่เท่าไหร่ แต่ทานอย่างนี้ดีตรงที่ได้บรรยากาศเก่าๆดีล่ะ

ไอติมละลายเร็วไปนิดนึง แต่ความเข้มข้นใช้ได้ เครื่องที่ใส่รสปกติ ผงไมโลก็เป็นไมโล มะม่วงเชื่อม อมหวานๆเปรี้ยวๆ ลูกเกดจะแห้ง แข็งไปหน่อย 

เป็นหนึ่งในไม่กี่ร้านไอติมไข่แข็งของย่านนี้ ที่ยังขายอยู่ ก็ต้องอุดหนุนกันนานๆทีด้วย เสียดายร้านลูกสาวสวย หายไปไม่รู้เลิกขายหรือไปขายอยู่ไหน ถ้าร้านนั้นยังขายจะตามไปบ่อยกว่านี้อีก